শ্বাসরোধ
শ্বাসরোধ বা বিষম খাওয়া অনিচ্ছাকৃত আঘাতজনিত মৃত্যুর চতুর্থ প্রধান কারণ। এটি তখনই ঘটে যখন শ্বাস প্রশ্বাস প্রক্রিয়া একটি সংকুচিত শ্বাসনালী দ্বারা বাধাপ্রাপ্ত হয় এবং তার ফলে অক্সিজেনশূণ্যতা তৈরি হয়। যদিও রক্ত এবং ফুসফুসে সঞ্চিত অক্সিজেন একজন ব্যক্তিকে শ্বাস-প্রশ্বাস বন্ধ হওয়ার পরও কয়েক মিনিটের জন্য বাঁচিয়ে রাখতে পারে, তবে প্রায় সময়ই এর ফলাফল হয় মৃত্যু। ২০১১ সালে মার্কিন যুক্তরাষ্ট্রে অনিচ্ছাকৃত আঘাত-জনিত মৃত্যুর চতুর্থ সর্বাধিক সাধারণ কারণ ছিল বিষম। প্রতি বছর মার্কিন যুক্তরাষ্ট্রে ৪,০০০ এরও বেশি বিষমজনিত মৃত্যু ঘটে। বিষমজনিত কারণে মৃত্যু সাধারনত খুব অল্প বয়সে (২ বছরের কম বয়সী শিশু) এবং বয়স্কদের (৭৫ বছরের বেশি প্রাপ্তবয়স্কদের) মধ্যে বেশি ঘটে। যেসব খাবার তাদের আকৃতিকে গলবিলের সাথে মানিয়ে নিতে পারে (যেমন কলা বা জেলির মত ক্যান্ডি) সেগুলি আরও বিপজ্জনক, এবং অন্যান্য খাবারও সাধারণত সব বয়সের মানুষের শ্বাসরোধ করে। অবিলম্বে এবং উপযুক্ত প্রাথমিক চিকিৎসা প্রদান করা এই ধরনের শ্বাসরোধ বা বিষম খাওয়ার সমাধান করতে পারে, রোগীকে বাঁচাতে পারে (নীচে আরও পড়ুন)। শ্বাস-প্রশ্বাসের প্রক্রিয়ায় যে কোনও সমস্যাকে শ্বাসরোধ বা বিষম বলেও বিবেচনা করা যেতে পারে।